jkorsvik/nowiki_second_scrape_merged huggingface dataset:
Marcel Desailly

Marcel Desailly (født 7. september 1968 i Accra, Ghana) er en tidligere fransk fotballspiller.
Han var med på å vinne VM 1998 og EM 2000 for det franske landslaget.
Han var kjent for sin kompromissløse spillestil og med sin fysikk fikk han fort tilnavnet «The Rock». Han startet karrieren som profesjonell fotballspiller i Nantes i 1986, rakk ett år i Olympique Marseille sesongen 92/93 før han ble hentet til det italienske storlaget AC Milan hvor han spilte ut sesongen 97/98. Han signerte for Chelsea FC for 4,6 millioner pund før VM i Frankrike. I Chelsea ble han etterhvert kaptein og utgjorde et midstopperpar sammen med Frank Leboeuf og var viktig også for utviklingen til William Gallas og kanskje særlig John Terry som hadde den store franskmannen som sin mentor.
I august 2004 trappet han ned og takket nei til videre spill på det franske landslaget og for Chelsea FC. Tok ett år i Qatar som kaptein hos Al-Gharafa og sikret seriemesterskapet der før han spilte sine siste kamper hos Qatar SC sesongen 2005/06.
Han er nå tilknyttet både BBC og Canal + i Frankrike som frittalende ekspertkommentator på TV.


== Referanser ==


== Eksterne lenker ==
Offisielt nettsted 
(en) Marcel Desailly – kategori av bilder, video eller lyd på Commons 
(de) Marcel Desailly – Munzinger Sportsarchiv 
(en) Marcel Desailly – FIFA 
(fr) Marcel Desailly – LÉquipe 
(en) Marcel Desailly – Transfermarkt 
(en) Marcel Desailly – Transfermarkt (manager) 
(en) Marcel Desailly – national-football-teams.com 
(en) Marcel Desailly – WorldFootball.net 
(en) Marcel Desailly – Soccerbase.com 
(en) Marcel Desailly – FootballDatabase.eu 
(en) Marcel Desailly – Soccerway
Marsmarken

Marsmarken kan referere til

Marsmarken i Paris, eller
Marsmarken i Roma, dagens Campo MarzioNavnet kommer fra den romerske stridsguden Mars, og ble opprinnelig tatt i bruk fordi områdene ble brukt til militære formål.
Marsmarken (Paris)

Marsmarken (fr. Champ-de-Mars) er en stor offentlig park i 7. arrondissement i Paris, mellom Eiffeltårnet og École militaire.
Navnet er henta fra Marsmarken i Roma, som er oppkalt etter krigsguden Mars fordi det foregikk militærøvelser der.
Området var opprinnelig en del av et større flatt område utafor byen som byboerne brukte til dyrking av grønnsaker. Det var delt inn i mange små parseller, tilsvarende kolonihager. Ved byggingen av École militaire ble denne delen av området gjort om til park. Etter hvert som byen vokste, ble områdene rundt bebygget og Marsmarken er nå midt inne i byen.
Marsmarken var åsted for en massakre under den franske revolusjon, den 17. juli 1791. Mange mennesker var samla for å undertegne et opprop som ville avskaffe kongedømmet og erklære Frankrike som republikk. General La Fayette ga da ordre til å angripe en folkemengde som hadde samla seg der, og 50 mennesker ble drept og flere hundre såret.
Området har vært brukt til et stort antall verdensutstillinger og andre internasjonale utstillinger.
Champ-de-Mars er også navnet på en nedlagt metrostasjon ved Marsmarken.


== Litteratur ==
Robert Schediwy, Franz Baltzarek (1982). Grün in der Großstadt. Geschichte und Zukunft Europäischer Parkanlagen. Wien: Edition Tusch.
Juan de Zúñiga y Pimentel

Juan de Zúñiga y Pimentel (spansk, født 1465, død 26. juli 1504) var en av Den katolske kirkes kardinaler. Han var erkebiskop av Sevilla i Spania.
Han ble kreert til kardinal i november 1503 av pave Julius IIs første konsistorium, og gitt Santi Nereo e Achilleo som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
François Guillaume de Castelnau-Clermont-Lodève

François Guillaume de Castelnau-Clermont-Lodève (født 1480, død i mars 1541) var en av Den katolske kirkes kardinaler. Han var erkebiskop av Narbonne i Frankrike. 
Han ble kreert til kardinal i november 1503 av pave Julius IIs første konsistorium.


== Eksterne lenker ==
(en) The Cardinals of the Holy Roman Church - Biography
Galeotto Franciotto della Rovere

Galeotto Franciotto della Rovere (født 1471 i Lucca, død 11. september 1507 i Roma) var en av den katolske kirkes kardinaler. Han ble kreert til kardinal i november 1503 av sin onkel, pave Julius II, i hans første konsistorium, med San Pietro in Vincoli som tittelkirke.


== Biografi ==
Galeottos foreldre var Luchina della Rovere, søster av pave Julius II, og Gian Francesco Franciotti. På grunn av morens adelsslekts betydning gav foreldrene sine barn i tillegg til etternavnet Franciotti også morens etternavn - Franciotti della Rovere. Han var halvbror til kardinal Sisto Gara della Rovere, biskop av Lucca.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) * bispeviet 1471
'Pave Julius II (1443-1513) *1481
Kardinal Galeotto Franciotti della Rovere (1471-1507) *1504


== Referanser ==


== Eksterne lenker ==
Biografi på The Cardinals of the Holy Roman Church
Clemente della Rovere Grosso

Clemente della Rovere Grosso (født 1462 i Savona som var en egen bystat, død 18. august 1504 i Roma) var en av Den katolske kirkes kardinaler. Han var biskop av Mende i Frankrike.
Clemente var eldste sønn av Antonio Grosso og Maria Basso della Rovere, søster av kardinal Girolamo Basso della Rovere og niese til pave Sixtus IV. Clemente fikk farens etter navn og beholtt som tillegg della Rovere, på grunn av denne adelsfamiliens betydning.
Han ble kreert til kardinal i november 1503 av sin onkel, pave Julius II, i hans første konsistorium, og fikk Santi XII Apostoli som tittelkirke.


== Litteratur ==
Ian Verstegen: Patronage and Dynasty: the Rise of the Della Rovere in Renaissance Italy (Truman State University Press, 2007)


== Eksterne lenker ==
Biografi på The Cardinals of the Holy Roman Church
Sigismondo Gonzaga

Sigismondo Gonzaga (født 1469, død 3. oktober 1525) var en av Den katolske kirkes kardinaler. Han var bror til hertugen av Mantova.
Han ble kreert til kardinal i desember 1505 av pave Julius IIs annet konsistorium.


== Referanser ==


== Eksterne lenker ==
Biografi på The Cardinals of the Holy Roman Church
Palass

Palass er et bygg som svarer til slott, dog med den forskjellen at palasset ligger i en by eller i et bymiljø. Palasset har som hovedregel ingen park. Palass har dog ofte en hage. Et palass kan ligge helt ut mot gaten som vi kan se i Stockholm Arvefyrstens palass eller tilbaketrukket som Det kongelige slott i Oslo, Buckingham Palace i London eller Elyséepalasset i Paris.
Versailles var opprinnelig et slott, men urbaniseringen gjorde det til et palass over tid. At ordet slott brukes om Det kongelige slott og Akershus slott i Oslo og Kungliga slottet i Stockholm er av tradisjonsmessige årsaker.
Ordet palass kommer av latinets palatium, etter Palatium eller Palatinen, den av Roms syv åser som keiserne oftest bygde sine boliger i.
Det finnes en spesiell variant av palasset som kalles palé, dette er altså ikke noe palass, men en større praktfull bygning (eller mindre palass om en vil) i bymiljø.


== Eksempel på utenlandske palass ==
Kungliga slottet
Arvefyrstens palass
Axel Oxenstiernas palass
Bondeska palasset
Bååtska palatset
Gustav Horns palats (Hornska palatset)
Hessensteins palass
Ryningska palatset
Schering Rosenhanes palass
Stenbocks palass
von Rosenska palatset
Wrangels palass
Chaillotpalasset
Buckingham Palace
Den forbudte by
Palazzo Barberini
Palazzo Farnese
Palazzo Venezia
Palazzo dei Normanni
Topkapipalasset
Versailles
Vinterpalasset
Carlo Domenico del Carretto

Carlo Domenico del  Carretto  (født 1454, død 15. august 1514) var en av Den katolske kirkes kardinaler.
Han ble kreert til kardinal i desember 1505 av pave Julius IIs annet konsistorium, med Santa Cecilia som tittelkirke.


== Eksterne lenker ==
Biografi på The Cardinals of the Holy Roman Church
Fazio Santori

Fazio Santori (født 1447, død 22. mars 1510) var en av Den katolske kirkes kardinaler. Han var tilsluttet den romerske kurie og var også biskop av Cesena.
Han ble kreert til kardinal i desember 1505 av pave Julius IIs annet konsistorium.


== Referanser ==


== Eksterne lenker ==
Biografi på The Cardinals of the Holy Roman Church
Bent Hamer

Bent Hamer (født 18. desember 1956 i Sandefjord) er en norsk filmregissør, forfatter og produsent.


== Bakgrunn og virke ==
Hamer studerte filmteori og litteratur ved Stockholms universitet og Stockholms filmskole. I tillegg til hans spillefilmer har han skrevet og vært instruktør for flere kortfilmer og dokumentarer. Hans første langfilm, Eggs fikk blant annet pris for beste nykommer på Cannes filmfestival og kritikerprisen på Toronto filmfestival i 1995.
Hamer er grunnlegger og eier av BulBul Film Association, som ble etablert i Oslo i 1994.
Filmen Salmer fra kjøkkenet ble utvalgt som det norske bidraget til Oscar for beste fremmedspråklige film i 2003 og O'Horten  i 2009, men ingen av dem ble nominert. I 2014 ble nok en av Hamers filmer valgt til å representere Norge for en mulig Oscarnominasjon, denne gangen 1001 gram.I 2018 begynte innspillingen av filmen The Middle Man basert på deler av Lars Saabye Christensens bok Sluk. Filmen hadde premiere under Toronto internasjonale filmfestival 12. september 2021 og hadde Pål Sverre Hagen i hovedrollen som Frank Farelli. Den ble nominert til fire priser foran Amandaprisen 2022.


== Filmer ==


=== Langfilmer ===
1995 Eggs
1998 En dag til i solen
2003 Salmer fra kjøkkenet
2005 Factotum
2007 O' Horten
2010 Hjem til jul
2013 1001 gram
2021 The Middle Man


=== Kortfilmer ===
1988 Den döende draken
1991 Makrellen er komen
1992 Happy Hour
1992 Søndagsmiddag
1993 Stein
1994 Applaus
1995 Bare kødd


=== Dokumentarer ===
1994 Mot til verdighet
2005 Norge erobreren - episode av dokumentarserien "Alt for Norge".


== Priser og nominasjoner ==
Filmkritikerprisen 1996 for Eggs
Amandaprisen 1998 i klassen beste filmmanuskript for En dag til i solen
Arne Skouens Ærespris 2003
Vestfold fylkeskommunes Kunstnerpris i 2003
Filmkritikerprisen 2004 for Salmer fra kjøkkenet
Aamot-statuetten 2004
Nominert til Amandaprisen 2005 for Factotum
Den gylne svane: Beste regissør under  filmfestivalen i København 2005 for Factotum
Kanonprisen 2007 i klassen beste manus for O' Horten
Kanonprisen 2007 i klassen beste nyskaper for O' Horten
Nominert til Kanonprisen 2007 i klassen beste regi for O' Horten
Nominert til Kanonprisen 2007 i klassen beste produsent for O' Horten
Filmkritikerprisen 2008 for O' Horten
Amandakomiteens ærespris under Amandaprisen 2013
Amandaprisen 2015 i klassen beste manus for 1001 gram
Nominert til Amandaprisen 2015 i klassen beste regi for 1001 gram


== Referanser ==


== Eksterne lenker ==
(en) Bent Hamer på Internet Movie Database 
(sv) Bent Hamer i Svensk Filmdatabas 
(da) Bent Hamer på Filmdatabasen 
(da) Bent Hamer på Scope 
(fr) Bent Hamer på Allociné 
(en) Bent Hamer på AllMovie 
(en) Bent Hamer hos The Movie Database
Gabriele de’ Gabrielli

Gabriele de' Gabrielli (født 1445, død 5. november 1511) var en av Den katolske kirkes kardinaler. Han var tilsluttet den romerske kurie og var også biskop av Urbino.
Han ble kreert til kardinal i desember 1505 av pave Julius IIs annet konsistorium.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) * bispeviet 1471
Pave Julius II (1443-1513) *1481
Kardinal Gabriele de’ Gabrielli (1445-1511) *1504


== Referanser ==


== Eksterne lenker ==
Biografi på The Cardinals of the Holy Roman Church
Francesco Alidosi

Francesco Alidosi (født ca. 1460 i Castel del Rio i bispedømmet Imola, død 24. mai 1511 i Pavia) var en av Den katolske kirkes kardinaler. Han var tilsluttet den romerske kurie og var også biskop av Pavia. 
Han ble kreert til kardinal i desember 1505 av pave Julius IIs annet konsistorium, med Santa Cecilia som tittelkirke.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) * bispeviet 1471
Pave Julius II (1443-1513) *1481
Kardinal Francesco Alidosi (1460-1511) *1504


== Referanser ==
Antonio de Ferreri

Antonio de Ferreri (født 1469 i bystaten Savona, død 23. juli 1508) var en av Den katolske kirkes kardinaler. Han var tilsluttet den romerske kurie og var også biskop av Gubbio.
Han ble kreert til kardinal i desember 1505 av pave Julius IIs annet konsistorium, og var tildelt San Vitale som tittelkirke.  Han ble pavelig legat til Perugia i 1506, som da var en egen bystat, og kort etter også biskop der.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) * bispeviet 1471
Pave Julius II (1443-1513) *1481
Kardinal Raffaele Sansoni Riario (1461-1521) *1504
Pave Leo X ( 1475-1521) *1513
Kardinal Antonio de Ferreri (1920-2013) *1504


== Referanser ==


== Eksterne lenker ==
Biografi på The Cardinals of the Holy Roman Church
Leonardo Grosso della Rovere

Leonardo Grosso della Rovere (født 1464 i Savona som var en egen bystat, død 17. september 1520 i Roma) var en av Den katolske kirkes kardinaler. Han var biskop av Agen i Frankrike.


== Liv og virke ==


=== Bakgrunn ===
Leonardo Grosso della Rovere var sønn av Antonio Grosso og Maria della Rovere, som tilhørte huset della Rovere. Han var grandnevø av pave Sixtus IV og nevø til kardinal Girolamo Basso della Rovere. En av hans brødre, Clemente Grosso della Rovere, ble også kreert krdinal.


=== Prest, biskop ===
Etter studier i kirkerett og borgerlig rett flyttet han til Roma, og ble kannik ved Peterskirken. Den 9. desember 1487 ble han utnevnt til biskop av Agen.  Han innehadde den bispestoln til 22. mars 1519.


=== Kardinal ===
Han ble kreert til kardinal i desember 1505 av pave Julius IIs annet konsistorium, med Santi Apostoli som tittelkirke; senere gikk han over til Santa Susanna og til sist til San Pietro in Vincoli.
Han var pavelig legat til Viterbo og deretter til Perugia som var egen bystat, og senere som den franske konges ambassadør til Pavestolen.


== Referanser ==


== Eksterne lenker ==
Biografi på The Cardinals of the Holy Roman Church
Robert Britto Guibé de Challand

Robert Britto Guibé de Challand (født ca. 1460 i Vitré, død 9. november 1513 i Roma) var en av Den katolske kirkes kardinaler. Han var biskop av Rennes i Frankrike.
Han ble kreert til kardinal i desember 1505 av pave Julius IIs annet konsistorium.


== Referanser ==


== Eksterne lenker ==
Biografi på The Cardinals of the Holy Roman Church
Luxembourghagen

Luxembourghagen (fransk: Jardin du Luxembourg) er en park i Paris, i 6. arrondissement, i Latinerkvarteret.
Parken ble anlagt i 1612 som et parkanlegg for Luxembourg-palasset. Et stort antall statuer som viser scener fra gresk mytologi finnes spredd rundt i parken. Det er også mange dyrefigurer. Rundt den sentrale terrassen står statuer av franske dronninger. Hagen kombinerer geometriske alleer med mer romantiske partier og bed med planter og blomster. 
Det er bygd flere sportsanlegg i parken, bl.a. for tennis og basketball. Første søndag i september avholdes finaler i det franske mesterskapet i tennis her. Det finnes også aktiviteter for barn; lekepark, ponniridning, dokketeater, utleie av modellseilbåter mm.
Demetrios III Eukairos

Demetrios III Eukairos (død 88 f.Kr.) var meget kortvarig konge av det hellenistiske selevkideriket i tiden 125 til 96 f.Kr. Hans tilnavn Eukairos betydde «godt beregnet tidspunkt» muligens en misforståelse av det avledede navnet Akairos, «dårlig beregnet tidspunkt», men han hadde også tilnavnet Filopator. Han var sønn av Antiokos VIII Grypos og hans hustru Tryfaena.
Med støtte fra Ptolemaios IX Lathyros av Egypt klarte han å gjenvinne deler av sin fars syriske besittelser i tiden rundt 95 f.Kr. Han holdt hoff i byen Damaskus fra hvor han forsøkte å øke sine besittelser.
I sør beseiret han den makkabenske kong Alexander Jannaios i et slag, men motstanden til den jødiske befolkningen tvang ham til å trekke seg tilbake.
Mens han forsøkte å rydde sin bror Filip I Filadelfos unna vegen som rival til tronen, ble han beseiret av partiske og arabiske styrker og tatt til fange. Han ble holdt i fangenskap i Partia av Mithridates II inntil han døde i 88 f.Kr.
Han ble etterfulgt av sin yngre bror Antiokos XII Dionysos.


== Referanser ==


== Litteratur ==
Josefus: Ioudaike archaiologia (Jødisk forhistorie), 13.370, 376ff, 384ff
Hoover, O. (2007): «Revised Chronology for the Late Seleucids at Antioch (121/0-64 BC)» i: Historia 65/3, s. 280-301


== Eksterne lenker ==
«Demetrius III Eucaerus», Livius.org
Søstre, kamerater!

Søstre, kamerater! er en debattbok utgitt av forfatteren og politikeren Kjersti Ericsson i 1987 på Oktober forlag. Den ble nyutgitt av Røde Fane i 1999.
Boka er et sentralt dokument for et kvinneperspektiv på ideologien til partiet AKP. Den er oversatt til engelsk, spansk og tysk. Den engelske utgaven er utgitt i Oslo på Oktober forlag. Den er seinere kommet i to nye utgaver (med nye forord) på Forlaget Rødt!, siste gang i 2014. Den tyske utgaven finnes bare i nettversjon.


== Eksterne lenker ==
Omtale av boken
Kjersti Ericssons hjemmeside
Den norske utgaven på nett
Den engelske utgaven på nett
Den tyske utgaven på nett
Rione Campo Marzio

Campo Marzio, fra latin Campus Martius («Marsmarken») er et område i Romas historiske sentrum og navnet på en av Romas rioni. Navnet kommer fra stridsguden Mars, ettersom stedet i antikken ble brukt til militære formål og derfor var viet til denne guden. Området er omkring 2 km² stort.
Fra Sullas tid begynte deler av området å bli brukt til boliger, og det offentlige området ble stadig mindre. Det militære innslaget ble beholdt i form av en samlingsplass for byens milits, og det ble også holdt folkemøter på det gjenværende offentlige området. Flere templer, bad, monumenter og andre offentlige bygninger ble også reist i området.
Da Roma ble det forente Italias hovedstad i 1870 var bebyggelsen i Roma fortsatt i stor grad begrenset til Marsmarken og området omkring Vatikanet.


== Eksterne lenker ==
(en) Campus Martius – kategori av bilder, video eller lyd på Commons 
 Kart og omfattende informasjon Arkivert 3. august 2009 hos Wayback Machine.
 Interaktivt kart
Antiokos XI Epifanes

Antiokos XI Epifanes (født ukjent - død 92 f.Kr.) var en av de siste kongene av det fragmenterte hellenistiske Selevkideriket. Han var sønn av Antiokos VIII Grypos og hans ptolemeiske hustru Tryfaena. 
Han var bror av Selevkos VI Epifanes og var selv en mindre deltager i borgerkrigene som skygget for de siste årene av det en gang som storstilte Selevkideriket, nå redusert til lokale dynastier i Syria. Som følge av hans brors nederlag i 95 f.Kr. overfor en annen bror, Antiokos X Eusebes, bestemte Antiokos XI Epifanes sammen med enda en bror, Filip I Filadelfos, å ta hevn. De beleiret byen Antiokia, men etter at dette hærtoktet feilet, ble Antiokos XI tvunget til å flykte. Da han forsøkte å krysse elven Orontes overskrevs på sin hest, forulykket han og druknet. Året var 92 f.Kr.


== Eksterne lenker ==
«Antiochus XI Epiphanes» Arkivert 11. oktober 2013 hos Wayback Machine., Livius.org
«Antiochus XI», oppslag i historisk kildebok av Mahlon H. Smith
Exam.oecon.

Exam.oecon. er en tittel som kan brukes av personer som har avlagt andre avdeling av det sosialøkonomiske embedsstudium. Første avdeling var normert til to år bestående av et mellomfag i sosialøkonomi samt et semesters kurs i matematikk og statistikk. Andre avdeling var normert til ett år, med kurs i mikroøkonomi, makroøkonomi og empirisk metode. Graden tilsvarte til sammen tre års studier etter gammel ordning, og var dermed en lavere grad enn den fireårige samfunnsvitenskapelige cand.mag.-graden som også kunne settes sammen med økonomiske studier i fagkretsen.
Det er ikke mulig å direkte sammenligne graden med de gradene som brukes i dag fordi lengden på studieåret var langt kortere under den ordningen som gjaldt tidligere sammenlignet med ordningen etter implementeringen av Bologna-prosessen. Bachelor i samfunnsøkonomi er etter 2003 en treårig grad, men med lengre studieår.


== Kjente personer med graden ==
Per Magnar Arnstad
Rune Bjerke
Thorbjørn Jagland


== Referanser ==
Louis d’Amboise

Louis d'Amboise (født ca. 1479, død 3. mars 1511) var en av Den katolske kirkes kardinaler. Han var biskop av Alby i Frankrike.
Han ble kreert til kardinal i desember 1506 av pave Julius IIs tredje konsistorium.


== Eksterne lenker ==
The Cardinals of the Holy Roman Church
René de Prie

René de Prie (født 1451 i Touraine, død 9. september 1519 i Évreux) var en av Den katolske kirkes kardinaler. Han var biskop av Bayeux i Frankrike.
Han ble kreert til kardinal i desember 1506 av pave Julius IIs tredje konsistorium, med Santa Lucia in San Septisolio som tittelkirke, som han byttet med  San Vitale, og til slutt med Santa Sabina.
Han ble avsatt som kardinal og ekskommunisert av pave Julius II den 24. oktober 1511 fordi han hadde deltatt på det skismatiske konsilet i Pisa (1510–1511). Sammen med ham ble også kardinalene Federico di Sanseverino, Francisco Borja, Bernardino López de Carvajal og Guillaume Briçonnet ekskommunisert. Senere ble de (med unntak av kardinal Borja, som døde 1511) alle benådet og gjeninnsatt som kardinaler av pave Leo X i 1513.


== Eksterne lenker ==
Biografi på The Cardinals of the Holy Roman Church
Joseph-Emmanuel de La Trémoille

Joseph-Emmanuel de La Trémoille  (født 28. juni 1659 i Thouars i Frankrike, død 10. januar 1720 i Roma) var en av den katolske kirkes kardinaler. Han var tilknyttet Den romerske kurie og var også fransk ambassadør i Roma. Han  ble biskop av Bayeux 1716, og deretter promovert til erkebiskop av Cambrai 1718.
Han ble kreert til kardinal i mai 1706 av pave Klemens XI.
Har var fra samme slekt som kardinal Jean-François de la Trémoille (1506), men av en helt annen gren.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Flavio Chigi den eldre (1631-1693) *1686
Kardinal Emmanuel-Theódose de la Tour d’Auvergne de Bouillon (1643-1715) *1689
Pave Klemens XI (1649-1721) *1700
Kardinal Joseph-Emmanuel de La Trémoille (1659-1720) *1719


== Referanser ==


== Eksterne lenker ==
Biografi på The Cardinals of the Holy Roman Church
Nordistikk

Nordistikk, eller nordisk filologi, er studiet av de nordiske språk, og deres litteratur og kultur. Utenfor norden er betegnelsene «nordistikk» eller «skandinavistikk» vanlige betegnelser for dette fagområdet. I engelskspråklige land kaller man det ofte «Scandinavian studies». I Norge og de nordiske land er «nordisk» den vanlige betegnelsen. 
I Norge er det slik at studiet av norsk språk og litteratur vanligvis kommer inn under fagbetegnelsen «nordisk». De som vil være mer nøyaktige,  bruker helst betegnelsen «nordisk språk og litteratur». Dette er fordi man innen fagområdet spesialiserer seg enten innen studiet av språk eller studiet av litteraturen i et eller flere nordiske land. 
En som har studert dette faget kalles en «nordist». Det kan kanskje synes merkelig vi bruker betegnelsen nordist om en person som for eksempel bare har studert norsk. Bakgrunnen for dette er at navnet på faget reflekterer en gammel tanke om nordisk fellesskap. Nordiskstudiet omfatter som regel en liten smak på de andre nordiske språkene, i tillegg til sitt eget. 
Det største forsknings- og undervisningsmiljøet i Norge finner vi på Institutt for lingvistiske og nordiske studier, ved Universitetet i Oslo. 


== Eksterne lenker ==
Institutt for lingvistiske og nordiske studier